
	1.
	Plāna projekts
Plāns "Cilvēkkapitāla attīstības stratēģija 2024.-2027. gadam"
	Iebildums
Iepriekšējam stratēģijas projektam Valsts Kanceleja nosūtīja šādu iebildumu:

Plāna projektā nav nekur minēta svarīga Latvijas problēma -  priekšlaicīga mirstība darbspējas vecumā, kas ir viens no būtiskiem cilvēkkapitāla faktoriem. Līdz ar to plānā nav tikuši apskatīti potenciālie risinājumi veselības nozarē veselīgi nodzīvotu mūža gadu rādītāja uzlabošanai, kas ļautu sekmēt augstāku nodarbinātību, ilgāk noturot un produktīvāk nodarbinot darba tirgū personas, kuras ir darbspējas vecumā, bet to veselības stāvoklis kavē to pilnvērtīgu dalību darba tirgū.

Šis iebildums nav ņemts vērā pēc būtības - mainījies ir tikai tas, ka tagad vienā teikumā citu problēmu starpā minēta arī priekšlaicīga mirstība. Taču, ņemot vērā, ka tas ir viens no būtiskiem cilvēkkapitāla faktoriem, tad cilvēkkapitāla stratēģijā nepieciešams aprakstīt potenciālos risinājumus šai problēmai.
 
Piedāvātā redakcija
-
	Jūlija Pastušenko (VK)

	2.
	Plāna projekts
Plāns "Cilvēkkapitāla attīstības stratēģija 2024.-2027. gadam"
	Iebildums
Iepriekšējai stratēģijas versijai Valsts kanceleja bija sniegusi šādu iebildumu:

Plāna projektā pietrūkst detalizācijas par jauniešu bezdarba problēmu risināšanu, kā arī nekas nav minēts par cilvēkiem, kas ir bez darba, bet darbu oficiāli nemeklē, un tādēļ netiek iekļauti oficiālajā bezdarba statistikā. Netiek piedāvāti risinājumi šo cilvēku iekļaušanai darba tirgū, kas varētu sniegt ieguldījumu Latvijas cilvēkkapitāla racionālākā izmantošanā.

Projekts tagad ir nedaudz papildināts ar statistiku, kas tieši neuzrunā pašu problēmas risinājumu. Stratēģijas projektā nepieciešams piedāvāt konkrētus risinājumus un pasākumus.
Piedāvātā redakcija
-
	Jūlija Pastušenko (VK)

	3.
	Plāna projekts
Plāns "Cilvēkkapitāla attīstības stratēģija 2024.-2027. gadam"
	Iebildums
Valsts Kancelejas iebildums (sk.zemāk) nav ņemts vērā:
Lūdzam plāna projektā sniegt skaidru informāciju par katra plāna projektā ietvertā pasākuma finansējuma apjomu un finanšu avotu.
Pašlaik plāna projektā vairākos gadījumos vispār nav norādīts pasākumu finansējuma avots; daudzās vietās, kur finanšu avots tomēr ir norādīts, nav norādīta pasākuma īstenošanai nepieciešamā finansējuma summa. Ja gadījumā tiek norādīts, ka jauns pasākums tiks īstenots esošo valsts budžeta līdzekļu ietvaros, tad tik un tā nepieciešams sniegt informāciju, cik daudz līdzekļu tiks izmantots pasākumam un sniegt paskaidrojošu informāciju par to, kuriem citiem šobrīd valsts budžeta finansētiem uzdevumiem  finansējums par attiecīgu apjomu tiks samazināts.
Nav atbalstāma prakse iekļaut plāna projektā pasākumus, nenorādot visu pārējo prasīto informāciju, bet norādot, ka priekšlikums iesniegts Nodokļu politikas pilnveidošanas koordinēšanas grupā. Šādi priekšlikumi plāna projektā ietverami tikai ar pilnu nepieciešamo informāciju, vai, ja šādas informācijas pašlaik nav, ministrijas rīcībā, jauni priekšlikumi sagatavojami un iesniedzami plāna aktualizācijas procesā.

Uzsveram, ka jebkurai stratēģijai finansējums ir centrālais elements, un stratēģijas elementi nevar balstīties uz vēlamiem un aptuveniem aprēķiniem.
Piedāvātā redakcija
-
	Jūlija Pastušenko (VK)



